CELEX: 32015D2187
Language: hr
Date: 2015-11-25 00:00:00
Title: Provedbena odluka Komisije (EU, Euratom) 2015/2187 оd 25. studenoga 2015. o izmjeni Odluke 2005/816/EZ, Euratom o odobrenju Republici Estoniji da primjenjuje određene približne procjene za izračun osnovice vlastitih sredstava od PDV-a (priopćeno pod brojem dokumenta C(2015) 8172)

27.11.2015   
            
            
               HR
            
            
               Službeni list Europske unije
            
            
               L 312/19
            
         PROVEDBENA ODLUKA KOMISIJE (EU, Euratom) 2015/2187
   оd 25. studenoga 2015.
   o izmjeni Odluke 2005/816/EZ, Euratom o odobrenju Republici Estoniji da primjenjuje određene približne procjene za izračun osnovice vlastitih sredstava od PDV-a
   
      
         (priopćeno pod brojem dokumenta C(2015) 8172)
      
   
   (Vjerodostojan je samo tekst na estonskom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Ugovor o osnivanju Europske zajednice za atomsku energiju,
   uzimajući u obzir Uredbu Vijeća (EEZ, Euratom) br. 1553/89 od 29. svibnja 1989. o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost (1), a posebno njezin članak 6. stavak 3. drugu alineju,
   nakon savjetovanja sa Savjetodavnim odborom za vlastita sredstva,
   budući da:
   
               (1)
            
            
               Na temelju članka 382. Direktive Vijeća 2006/112/EZ (2) Estonija može, u skladu s uvjetima koji se primjenjuju u toj državi članici na datum njezina pristupanja, nastaviti izuzimati od PDV-a međunarodni putnički prijevoz, kako je navedeno u točki 10. dijela B Priloga X. toj Direktivi, ako se isto izuzeće primjenjuje u bilo kojoj od država članica koje su bile članice Zajednice na dan 30. travnja 2004.; te transakcije moraju se uzeti u obzir pri utvrđivanju osnovice vlastitih sredstava od PDV-a.
            
         
               (2)
            
            
               Na temelju Odluke Komisije 2005/816/EZ, Euratom (3) Estonija ima odobrenje za upotrebu približnih procjena za transakcije iz točke 10. dijela B Priloga X. Direktivi 2006/112/EZ.
            
         
               (3)
            
            
               U svojem odgovoru od 23. travnja 2015. na dopis Komisije od 14. veljače 2014., koji se odnosi na pojednostavnjenje inspekcija vlastitih sredstava od PDV-a (4), Estonija je zatražila odobrenje Komisije da fiksni postotak međuosnovice za izračun osnovice vlastitih sredstava od PDV-a primjenjuje na transakcije iz točke 10. dijela B Priloga X. Direktivi 2006/112/EZ za financijske godine od 2015. do 2020. Estonija je dokazala da je dosadašnji postotak tijekom vremena ostao stabilan. Stoga bi Estoniji trebalo odobriti da za izračun osnovice vlastitih sredstava od PDV-a primjenjuje fiksni postotak u skladu s dopisom koji je poslala Komisija.
            
         
               (4)
            
            
               Zbog transparentnosti i pravne sigurnosti primjereno je vremenski ograničiti primjenjivost odobrenja.
            
         
               (5)
            
            
               Stoga je primjereno na odgovarajući način izmijeniti Odluku 2005/816/EZ, Euratom,
            
         DONIJELA JE OVU ODLUKU:
   Članak 1.
   U Odluci 2005/816/EZ, Euratom umeće se sljedeći članak 1.a:
   
      „Članak 1.a
      Odstupajući od članka 1. ove Odluke, za izračun osnovice vlastitih sredstava od PDV-a od 1. siječnja 2015. do 31. prosinca 2020. Republici Estoniji odobrava se primjena 0,23 % međuosnovice na transakcije iz točke 10. dijela B Priloga X. (prijevoz putnika) Direktivi Vijeća 2006/112/EZ (5).
   
   Članak 2.
   Ova je Odluka upućena Republici Estoniji.
   
      Sastavljeno u Bruxellesu 25. studenoga 2015.
      
         
            Za Komisiju
         
         Kristalina GEORGIEVA
         
            Potpredsjednica
         
      
   
   
      (1)  SL L 155, 7.6.1989., str. 9.
   
   
      (2)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).
   
      (3)  Odluka Komisije 2005/816/EZ, Euratom od 21. studenoga 2005. o odobrenju Republici Estoniji da primjenjuje određene približne procjene za izračun osnovice vlastitih sredstava od PDV-a (SL L 305, 24.11.2005., str. 37.).
   
      (4)  Ares(2015)370581.